ശരപ്പക്ഷി

എപ്പോഡിഫോർമീസ് (Apodidae) കുടുംബത്തിലെ ഒരിനം പക്ഷികളാണ് ശരപ്പക്ഷികൾ (സ്വിഫ്റ്റ്). നേർത്ത് നീണ്ട ചുണ്ടും വലിയ വായുമുള്ള ഈ പക്ഷികളുടെ ഭക്ഷണം ചെറിയ പ്രാണികൾ, വണ്ടുകൾ തുടങ്ങിയവയാണ്. ഇവയ്ക്ക് കാഴ്ചയിൽ മീവൽപ്പക്ഷികളുമായി (സ്വാളോ) സാമ്യമുണ്ട്. എന്നാൽ ഇവയുടെ കാലുകൾ തീരെ  നീളം കുറഞ്ഞതും നാലുവിരലുകളും മുന്നോട്ട് നീണ്ടവയുമാണ്. അതിനാൽ ഇവയ്ക്ക് മീവലുകളെപ്പോലെ വൈദ്യുത കമ്പികളിലും മറ്റും ഇരതേടിയിരിക്കാൻ സാദ്ധ്യമല്ല. കൂർത്ത നഖങ്ങൾ കൊണ്ട് പ്രതലത്തോട് അള്ളിപ്പിടിച്ചിരിക്കാൻ മാത്രമേ ശരപ്പക്ഷികൾക്ക് കഴിയൂ. സാധാരണ പക്ഷികൾ- സലിം അലി,  ലയിക്ക് ഫത്തേഹല്ലി- പേജ് 78-79.  മണിക്കൂറിൽ ഇരുനൂറു കിലോമീറ്ററിലധികം വേഗത്തിൽ പറക്കാനുള്ള ഇവയുടെ കഴിവുമൂലമാണ് ആംഗലേയത്തിൽ സ്വിഫ്റ്റ് എന്നും മലയാളത്തിൽ ശരപ്പക്ഷി എന്നും ഇവയ്ക്കു പേരു വരാൻ കാരണം.

 കേരളത്തിൽ കാണപ്പെടുന്ന ശരപ്പക്ഷികൾ 
സാധാരണ ശരപ്പക്ഷി അല്ലെങ്കിൽ അമ്പലംചുറ്റി (house swift), (apus afinis)  A photographic guide to the birds of India and the Indian Subcontinent by Bikram Grewal, Bill Harvey, Otto Pfister - 2002 ed page 140  
കൊമ്പൻ ശരപ്പക്ഷി (crested treeswift), (hemiprocne coronata)  A photographic guide to the birds of India and the Indian Subcontinent by Bikram Grewal, Bill Harvey, Otto Pfister - 2002 ed page 140  
പനങ്കാക്ക (asian palm swift), (Cypsiurus balasiensis)
വെള്ളവയറൻ ശരപ്പക്ഷി (alpine swift), (micropus melba nubifuga)
 ഇന്ത്യയിലെ ഇതര ഭാഗങ്ങളിൽ കാണപ്പെടുന്ന ശരപ്പക്ഷികൾ 
 ഗ്ലോസി സ്വിഫ്റ്റ്ലെറ്റ് - Collocalia esculenta
 ഇന്ത്യൻ സ്വിഫ്റ്റ്ലെറ്റ് Aerodramus unicolor
 ഹിമാലയൻ സ്വിഫ്റ്റ്ലെറ്റ് Aerodramus brevirostris
 ശ്യാമകൂടൻ ശരപ്പക്ഷി Aerodramus maximus
 വെള്ളക്കൂടൻ ശരപ്പക്ഷി- Aerodramus fuciphagus
 ചെറിയ മുൾ‌വാലൻ ശരപ്പക്ഷി Zoonavena sylvatica
 ശ്വേതകണ്ഠൻ സൂചിവാലൻ Hirundapus caudacutus
 സിൽവർ ബാക്ക്‌ഡ് നീഡിൽ ടെയിൽ  Hirundapus cochinchinensis
 ബ്രൗൺ ബാക്ക്‌ഡ് നീഡിൽ ടെയിൽ Hirundapus giganteus
 പാലിഡ് സ്വിഫ്റ്റ് Apus pallidus
 ഫോർക്ക് ടെയിൽഡ് സ്വിഫ്റ്റ്  Swift Apus pacificus  )
 ഡാർക്ക് റമ്പ്ഡ് സ്വിഫ്റ്റ്  Apus acuticauda

 പ്രത്യേകതകൾ 
ശരപ്പക്ഷികൾക്ക് തീരെ ചെറിയ കാലുകളാണുള്ളത്. പുരാതനലോക ശരപ്പക്ഷികളുടെ [old world swifts] ഗോത്രസൂചികയായ അപുസ് (apus)  എന്ന ഗ്രീക്ക് പദത്തിനു "പാദരഹിത" എന്നാണ് അർത്ഥം
 തിബത്തിലും പരിസരങ്ങളിലും കാണുന്ന ഒരിനം ശരപ്പക്ഷിക്ക് സലിം അലിയുടെ ശരപ്പക്ഷി എന്നാണ് പേർ. ശാസ്ത്രനാമം [apus salimali]http://avibase.bsc-eoc.org/species.jsp?avibaseid=E8B1998F8E266CB2
 ചൈനീസ്  വിഭവമായ പക്ഷിക്കൂട് സൂപ്പിലെ മുഖ്യ  ചേരുവയായ പക്ഷിക്കൂട്  ഒരിനം ശരപ്പക്ഷി നിർമ്മിക്കുന്നതാണ്. ഇവയുടെ കൂട് പൂർണ്ണമായും  പക്ഷിയുടെ ഉമിനീരിനാൽ നിർമ്മിതമാണ്. ഒരു കിലോ പക്ഷിക്കൂടിനു ആയിരക്കണക്കിനു ഡോളർ അന്താരാഷ്ട്ര കമ്പോളത്തിൽ വിലയുണ്ട്. ചൈനീസ് ആചാരങ്ങളിൽ ഭവനത്തിലെത്തുന്ന അതിഥിക്കു കൊടുക്കാവുന്ന  ഏറ്റവും  വലിയ സൽക്കാരങ്ങളിലൊന്നായി പക്ഷിക്കൂട് സൂപ്പ് വിളമ്പൽ കണക്കാക്കുന്നു. 1,001 Foods to Die For By Madison Books, 2007 ed.  page 94
 ചിത്രശാല 

 അവലംബം 

 പുറംകണ്ണികൾ 

 കോമൺസ്വിഫ്റ്റ്.ഓർഗ്

വർഗ്ഗം:പക്ഷികൾ
വർഗ്ഗം:ശരപ്പക്ഷികൾ